**„Tavaszi szókereső kvízjáték”**

**NYEREMÉNYJÁTÉK SZABÁLYZAT**

**2019.02.18.**

**játék részvételi feltételek és játékszabályzat (továbbiakban: Szabályzat)**

Az Italos Karton Környezetvédelmi Egyesülés (cím: 1113 Budapest, Bartók Béla út 152., cégjegyzékszám: 01-07090245) (továbbiakban: Szervező) „Tavaszi szókereső kvízjáték” elnevezéssel új online nyereményjátékot szervez. A nyereményjáték a „<https://www.facebook.com/italoskarton>” Facebook oldalon– a továbbiakban: Rajongói oldal - keresztül érhető el.

**1. Szervező és Lebonyolító** A „Tavaszi szókereső kvízjáték” elnevezésű online nyereményjáték (a továbbiakban: Játék) szervezője a Italos Karton Környezetvédelmi Egyesülés (a továbbiakban: Szervező). A Játék lebonyolítója a Szervező megbízásából eljáró Premier Next Communications Kft. (cím: 1053 Budapest, Fejér György u. 8. 1.em. 2.aj. adószám: 14653591-2-41) (továbbiakban: Lebonyolító)

A fent említett Játék szervezésében a Facebook ([www.facebook.com](http://www.facebook.com/)) tulajdonosai és üzemeltetői nem vesznek részt, így azzal kapcsolatban semminemű felelősségük és kötelességük nincs.

**2. Részvételi feltételek**

A Játékban kizárólag 18. életévüket betöltött, cselekvőképes természetes személyek vehetnek részt, akik regisztrált, saját Facebook profillal rendelkező felhasználók és Magyarországon tartózkodási vagy lakóhellyel, illetve érvényes személyi igazolvánnyal rendelkeznek (a továbbiakban: Játékos), ha részvételüket a jelen Játékszabályzat nem zárja ki, amennyiben megfelelnek a játékmechanizmus alábbi feltételeinek:

* a Rajongói oldalon (www.facebook.com/laktozmentes.hu) közzétett promóciós posztban feltett „Tavaszi szókereső kvízjáték” szókereső játékban a szavakat megkeresi és a válaszokat a szelektiven@premiercom.hu címre küldi
* a válaszadással elismeri, hogy teljes körűen megismerte és feltétel nélkül elfogadja a jelen Játékszabályzatot (a továbbiakban: Játékos).

A Játékos tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező és a Lebonyolító az e bekezdésben írtakból fakadó mindennemű felelősséget kizár.

A Játékból ki vannak zárva a Szervező és a Lebonyolító alkalmazottai, valamint e személyeknek a hatályos Ptk. 8:1.§ (1) bekezdésének 1. pontja szerinti közeli hozzátartozói, valamint a Játék lebonyolításában résztvevő egyéb közvetlen közreműködők és azok közeli hozzátartozói. A Játékból – a Szervező megítélése alapján – kizárásra kerülhetnek azok a Játékosok, akik a Játék szellemével ellentétesen, nem valós Facebook regisztrációval vesznek részt a Játékban azzal a céllal, hogy a nyerési esélyeiket ezzel a megtévesztő magatartással megnöveljék. Ilyen személyeknek minősülnek különösen, akik nem valós adatokkal vesznek részt a Játékban abból a célból, hogy tisztességtelenül növeljék a saját nyerési esélyeiket. A jelen pontban meghatározott, tisztességtelen magatartást tanúsító résztvevők vagy Játékosok kötelesek megtéríteni minden olyan kárt, amelyet a Játékkal összefüggésben a Szervezőnek és/vagy Lebonyolítónak okoztak. Szervező a nem valós adatokat megadó résztvevőket automatikusan kizárhatja a Játékból. A kizárás fentieken kívüli egyéb eseteit jelen Játékszabályzat 6. pontja részletezi.

A Játék lebonyolítása, illetve az abban való részvétel a jelen Játékszabályzat szerint történik. Amennyiben a Játékszabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

 **3. A Játék időtartama** A Játék 2019.március 1. 10:00-tól 2019. március 14. 24:00-ig tart.

**4. A Játék menete** A Játékban azok a Játékosok vehetnek részt, akik az adott promóciós posztban **feltett szókereső kvízjátékban helyesen megtalálják mind a 10db elrejtett szót, és azt 2019. március 14. 24:00-ig beküldik a** **szeletiven@premiercom.hu** **e-mail címre.** A Játékos tudomásul veszi, hogy az általa beküldött Pályázat nem tartalmazhat jogszabályba ütköző, illetve gyűlöletkeltő vagy egyébként harmadik személyeket sértő tartalmakat. Azok a Pályázatok, amelyek a jelen Játékszabályzatban leírt alaki és tartalmi előírásoknak nem felelnek meg, a Játékból automatikusan kizárásra kerülnek.

A válaszadók között a Játék időtartamának lejárta után a Lebonyolító 5 nyertes játékost sorsol ki, akik az 5. pont szerinti egy-egy darab *Bea Johnson: Zero Waste otthon - Kevesebb hulladék, egyszerűbb élet* című könyvét nyerhetik meg. A nyertes Játékos mellett kisorsolásra kerül 3 fő tartaléknyertes. A tartaléknyertesek – kisorsolásuk sorrendjében – abban az esetben léphetnek a nyertesként vagy előttük álló tartaléknyertesként kisorsolt Játékos helyébe, amennyiben a nyertes Játékossal vagy előttük kisorsolt tartaléknyertessel a jelen Játékszabályzat szerinti időtartamon belül nem sikerül a kapcsolatot felvenni illetve annak Pályázata a Játékból a Játékszabályzat rendelkezése alapján kizárásra kerül. Egy személy csak valós személyes adatokkal és csak egy alkalommal jogosult játszani a Játék teljes időtartama alatt, és egy személy csak egy érvényes Pályázatot nyújthat be. A Lebonyolító jogosult a beérkezett válaszok megvizsgálására, hogy azok megfelelnek-e a jelen Játékszabályzat 2. pontjában és a 4. pontban meghatározott feltételeknek. Az ezen feltételeknek meg nem felelő Pályázatok érvénytelenek, így azok a Játékban nem vehetnek részt. A Játékos adatainak hiányosságáért, hibájáért, késedelméért sem a Szervező, sem a Lebonyolító semmilyen felelősséget nem vállal.

**5. Nyeremény** A nyeremény: öt darab (5 db) *Bea Johnson: Zero Waste otthon - Kevesebb hulladék, egyszerűbb élet* című könyve.

A sorsolás helye a Lebonyolító székhelye: 1053 Budapest, Fejér György u. 8.

A sorsolás időpontja: 2019. március 18. 14.00

A sorsolás módja: véletlen kiválasztásos gépi sorsolás, 2 tagú sorsolási bizottság jelenlétében. A sorsolás nem nyilvános.

**6. Nyertesek értesítése és nyeremények átvétele** A nyertes nevét a sorsolást követő 5 munkanapon belül közzétesszük a Rajongói oldalon, a Játékot meghirdető eredeti bejegyzés alatt vagy külön posztban. A nyertes játékos neve hozzáférhető a Lebonyolítónál is (Premier Next Communications Kft. székhelye: 1053Budapest, Fejér György u. 8.)

A nyertes nem jogosult a nyeremény átvételére, ha:

– Facebook profilja az egyeztetések során vagy annak megkezdése előtt törlésre kerül;

– a Lebonyolító megkeresésére (e-mail-ben vagy Facebook privat üzenetben) 10 munkanapon belül nem válaszol;

– alapos okkal feltehető, hogy több és/vagy hamis regisztrációs profillal játszott annak érdekében, hogy jogosulatlan előnyre tegyen szert;

– alapos okkal feltehető, hogy a Játék menetét/eredményét bármilyen módon befolyásolni próbálta;

– jelen Játékszabályzat bármely egyéb pontját megsérti.

A Lebonyolító a nyertest 5 munkanapon belül értesíti külön Facebook privát üzenetben a nyeremények átvételének részleteiről. A nyereményeket a Szervező személyes átvétel útján vagy postai úton juttatja el a nyertesnek, utóbbi esetében e-mailben egyeztetve vele a szállítási címet. A nyertes Játékos a nyertesként történő közzétételének napjától számított 60 napon belül jogosult és egyben köteles együttműködni a nyeremények átvételének érdekében. Ha ezen együttműködési kötelezettségének a nyertes Játékos nem tesz eleget, és ennek következményeként a nyeremény időben való átvétele meghiúsul, úgy ezen körülmény a Szervező és a Lebonyolító terhére nem róható fel. A Szervező és a Lebonyolító a nyeremények átvételének lehetőségét csak ezen a jogvesztő határidőn belül tudja biztosítani, ezt követően a nyeremény nem vehető át, a Játékos a nyereményre való jogosultságát elveszíti.

A nyeremények meghatalmazott útján is átvehetők. Meghatalmazott lehet minden cselekvőképes személy, aki képviseleti jogát teljes bizonyító erejű magánokiratba foglalt, mind a meghatalmazó, mind a meghatalmazott által aláírt alakszerű (szabályos) meghatalmazással igazolja. A meghatalmazás kötelező alaki kelléke a benne szereplő személyek családi és utóneve, születési neve, anyja neve, születési helye és ideje, lakcíme, valamint adóazonosító jele és aláírása. A nyeremény átvételének feltétele, hogy a nyertes vagy meghatalmazottja az átvételkor igazolja a személyazonosságát személyi igazolványa és lakcímkártyája segítségével.

A Szervező a nyereménnyel kapcsolatos reklamációt csak azok átvételét követő 30 napon belül tud kezelni. A beküldött Pályázatok adatai a jelen játékszabályzat 3. pontjában rögzített Játék lezárásának napját (2018. július 22.) követően további 90 napig megőrzés alatt állnak, ez idő alatt van lehetősége a Játékosoknak az esetleges egyéb (nem a nyereménnyel kapcsolatos) reklamációik megtételére. A nyeremény másra átruházható, de kereskedelmi forgalomba nem hozható, semmilyen módon nem értékesíthető tovább, illetve készpénzre nem váltható. A nyereményhez tartozó esetleges adófizetési kötelezettséget a Szervező vállalja.

**7. Adatkezelés** Az adatkezelés a Játékra történő önkéntes jelentkezésen és hozzájáruláson alapul. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy

· Szervező mint adatkezelő, és a Lebonyolító mint a Szervező által megbízott adatfeldolgozó a Játékos által rendelkezésre bocsátott személyes adatokat kizárólag a Játékkal összefüggésben illetve a nyeremény eljuttatása érdekében a jelen Játékszabályzatban írtak szerint kezelje. A személyes adatokból a Szervező adatbázist nem képez, azok a Játék lezárulása után legkésőbb 60 napon belül törlésre kerülnek;

· nyertesség esetén nevüket a Szervező és/vagy Lebonyolító minden további feltétel és ellenérték nélkül, kizárólag a Játékkal kapcsolatosan nyilvánosságra hozza;

· részvételükkel minden tekintetben, kifejezetten elfogadják a Játékszabályzat minden rendelkezését.

A Szervező szavatolja, hogy az adatkezelés mindenben a hatályos jogszabályi rendelkezések, különösen a 2016/679-es GDPR rendelet rendelkezéseinek betartásával történik. A Pályázók által megadott személyes adatok kezelője a Szervező, az adatok feldolgozását pedig a Lebonyolító végzi.

A Szervező bármikor lehetőséget biztosít a Pályázóknak arra, hogy tájékoztatást kérjenek személyes adatai kezeléséről, kérjék azok törlését, zárolását vagy helyesbítését az alábbi e-mail címen: rozsa @premiercom.hu. Amennyiben azonban az adattörlési/zárolási kérelem a Pályázat időtartama alatt történik, úgy a Pályázó tudomásul veszi, hogy a pályázatban megszerezhető Nyeremény átvételére való jogosultsága elvész. Ezen kívül a Pályázót megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Pályázó a 2016/679-es GDPR rendelet rendelkezéseinek megfelelően bírósághoz fordulhat.

A Szervező kijelenti, hogy a Pályázatot a Facebook semmilyen formában nem támogatja, azzal összefüggésbe nem hozható. A Pályázók a Pályázat során a Bridgestone Tatabánya Termelő Kft. mint Szervező számára adják meg az adatokat és nem közvetlenül a Facebook-nak.

**8. Felelősségi szabályok** A Szervező, illetve a Lebonyolító kizárja felelősségét a kapcsolódó Facebook-aloldalak rajta kívül álló okokból történő meghibásodásáért, amely időtartam alatt a honlap nem, vagy csak korlátozottan használható. Ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse. A Szervező és a Lebonyolító kizárja a felelősségét minden, a Rajongói oldalt vagy az azt működtető szervert ért külső, ún. SQL támadások estére. Tehát amennyiben a Rajongói oldalt, illetve szervert ért támadás folytán a Játékosok téves rendszerüzeneteket kapnak nyereményüket, nyertes státuszukat, stb. illetően, úgy ezen esetekre a Szervező és a Lebonyolító semminemű felelősséget nem vállal. A Játékosoknak minden esetben fel kell mérniük, hogy rendelkeznek-e a kapcsolódó Facebook-aloldalakhoz történő csatlakozáshoz, a Játékban való részvételhez szükséges ismeretekkel, technikai követelményekkel és teljesítményekkel.

**9. Egyéb szabályok** A Szervező a Játék keretein belül nem oszt szét a jelen Játékszabályzatban meghatározottakon túlmenően egyéb nyereményt. A jelen Játékszabályzat hozzáférhető a Rajongói oldalon keresztül, a Játék időtartama alatt az azzal kapcsolatos kérdések esetén a Játékosok a Lebonyolítóhoz is fordulhatnak az rozsa@premiercom.hu email címen vagy a 06 1 483 1860 telefonszámon munkanapokon 8 és 17 óra között.

A Szervező fenntartja a jogot, hogy a Játék feltételeit tartalmazó jelen Játékszabályzatot indokolás nélkül bármikor módosítsa, ide értve a Játék megszüntetését is. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi.

Budapest, 2019. február 18.

Italos Karton Környezetvédelmi Egyesülés